als_Latn dik_Latn sag_Latn
Pak minuta më parë ka filluar Konferenca e Komisioneve Parlamentare të Ballkanit Perëndimor. Kjo konferencë po zhvillohet në kuadër të presidencës shqiptare të SEECP. Në fillimin e mbledhjes, fjalën e mori kryetari i Kuvendit, Ilir Meta, i cili tha se se Shqipëria mbështet fort axhendën evropiane të BE-së. Ai ka shtuar se Bashkimi Evropian është me rëndësi në rajonin tonë, pavarësisht se disa vende janë lodhur me zgjerimin.
Ndërsa Ministri i Jashtëm, Ditmir Bushati, është shprehur se Rajonit i mungojnë ende disa elementë për të qenë një rajon i vërtetë. Ai ka thënë se integrimi rajonal është parakusht për integrimin në Evropë, duke shtuar se nismat e përbashkëta në rajon do të rrisin mundësinë e integrimit në BE.
Në këtë konferencë marrin pjesë përfaqësues nga i gjithë Ballkani Perëndimor.
als_Latn als_Latn als_Latn